### 8.     Godkendelse af takster for 2020 for Kalundborg Varmeforsyning

**Åbent**

Sagsnr.: 326-2019-33605       J.nr.: 13.03.00           Dokumentnr.:
326-2019-308501

**Sagstype**

Beslutning.

**Resume og sagens baggrund**

På Kommunalbestyrelsesmødet 24. april 2019 godkendte
Kommunalbestyrelsen Kalundborg Forsynings bestyrelsesbeslutning om ændring af
takststrukturen på fjernvarmen til ikrafttrædelse fra 1. januar 2020 ud fra
følgende forudsætninger:

·
Faste udgifter opkræves med ca. 60% via fast takst og 40% via
variabel takst.

·
Der indføres et ”belastningsbidrag” på 0,5 kr./m3 for alle kunder
som supplement til motivationsfaktoren.

På daværende tidspunkt var takstbladet for 2020 foreløbigt.
Der foreligger nu et endeligt bestyrelsesgodkendt takstblad, der ifølge
Kalundborg Varmeforsynings vedtægter pkt. 4.14, skal indstilles til
Kommunalbestyrelsens godkendelse.

**Indstillinger**

Direktøren indstiller, at Kalundborg Varmeforsynings
takstblad for 2020 godkendes til ikrafttrædelse fra 1. januar 2020.

**Behandling**

Kommunalbestyrelsen.

**Sagsfremstilling**

[adresse] har indgået en 20-årig Karla Overgaard
med Ørsted om varmekøb fra [adresse]. Aftalen indebærer, at Kalundborg
Varmeforsyning foretager en straks-betaling på knap 400 mio. kr. samt at Ørsted
fremadrettet opkræver varmekøbet som dels et fast bidrag (uanset forbrug) og
dels et variabelt bidrag.

For at sikre en ”kost-ægte” tarif, jf. Varmeforsyningsloven,
samt sikre rimelig stabilitet i varmepriserne, har Kalundborg Forsynings
bestyrelse, samt Kommunalbestyrelsen, godkendt at den nuværende takststruktur
ændres med indtrædelse af Varmeaftalen 1. januar 2020, så den afspejler den
kommende fordeling mellem fast og variabel takst. Dog således så 60% af de
faste omkostninger opkræves via den faste takst og 40% af de faste omkostninger
opkræves via den variable takst.

I forbindelse med Kommunalbestyrelsens godkendelse af ”principperne
for takststrukturændringerne” var der som bilag vedlagt de på daværende
tidspunkt forventede takster for 2020.

De endelige takster for 2020 (se bilag) har vist sig at være
højere end udkastet fremsendt 24. april. Dette skyldes dels forventninger til
at brændselsprisen er højere end først antaget og at det samlede varmeaftag
forventes mindre end først antaget.

Prisen for et ”standardhus” (130m2 og 18,1 MWh forbrug,
afkøling 25 grader) vil med takstbladet for 2020 falde med 4,5% fra 17.425 kr. i
2019 til ca. 16.706 kr. i 2020 inkl. indførsel af belastningsbidrag.

Dette fald dækker dog over en variation kunderne imellem,
således 57% af kunderne oplever en prisstigning, mens 43% kunder oplever
prisnedsættelse (beregnet ud fra 2018 forbrug).

Alle kunder er orienteret skriftligt om deres forventede nye
varmepris baseret på deres 2018 forbrug.

**Økonomiske konsekvenser**

Samlet set vil Kalundborg Varmeforsyning A/S’ standard
kunder opleve et prisfald. Kalundborg Kommune vil som kunde blive omfattet af
den ændrede takststruktur på linje med øvrige kunder.

**Økonomiudvalgets møde den 20.
november 2019:**

Anbefales.

**Bilag**

|  |  |
| --- | --- |
| Takster for fjernvarme 2020 | 326-2019-308514 |